[{"text_idx": "#000010", "text": "Mae maethiad da yn bwysig ym mhob agwedd ar iechyd, yn enwedig wrth baratoi ar gyfer triniaeth canser. Mae\u2019n bwysig bwyta\u2019r balans cywir ac amrywiaeth o wahanol fwydydd er mwyn sicrhau bod eich corff yn cael popeth y mae ei angen. Mae hyn hefyd yn bwysig er mwyn helpu i atal eich corff rhag dioddef o ddiffyg maeth."}, {"text_idx": "#000011", "text": "Mae diffyg maeth yn gyflwr sy\u2019n cael ei achosi gan ddiffyg maetholion allweddol. Mae\u2019n gallu gwneud i chi golli pwysau a mynd yn wan, yn flinedig, yn cael trafferth ymladd heintiau neu eich atal rhag cwblhau triniaethau canser."}, {"text_idx": "#000012", "text": "Ar o\u0302l cael diagnosis o ganser, efallai eich bod wedi colli pwysau neu\u2019n cael trafferth bwyta ac yfed. Gall hyn fod oherwydd gofid a gorbryder, trafferthion llyncu, llai o archwaeth, neu newid yn y ffordd mae eich corff yn treulio\u2019ch bwyd a\u2019ch diod. Mae\u2019n bwysig peidio colli pwysau annisgwyl; rhaid cynnal deiet maethlon da."}, {"text_idx": "#000014", "text": "Cynnal pwysau corff iach. Diogelu cyhyrau a chryfder. Lleihau sgileffeithiau triniaeth. Annog gwydnwch corfforol i gwblhau\u2019r driniaeth sydd wedi\u2019i chynllunio."}, {"text_idx": "#000015", "text": "Ymwyaf y gallwch chi ei wneud nawr i wella\u2019ch deiet, y mwyaf fydd gan eich corff wrth gefn ar gyfer triniaeth, er mwyn i\u2019r corff allu parhau a\u0302\u2019ch gweithgareddau arferol."}, {"text_idx": "#000017", "text": "Mae gen i archwaeth da a dydw i ddim wedi colli pwysau annisgwyl."}, {"text_idx": "#000019", "text": "Mae gen i archwaeth gwael, rydw i o dan bwysau neu\u2019n colli pwysau."}, {"text_idx": "#000020", "text": "Os ydych chi o dan bwysau, yn colli pwysau neu os oes gennych chi archwaeth gwael, dyma rai awgrymiadau defnyddiol i\u2019w hystyried:"}, {"text_idx": "#000021", "text": "Cael byrbrydau calori\u0308au/protein uchel rhwng 3 phryd y dydd, e.e.: cnau, iogwrt, caws a chracers, tost gyda menyn a jam, crympets, llaeth braster llawn, siocled poeth, ysgytlaeth a smw\u0302ddis. Newid bwydydd \u2018braster isel\u2019 i rai \u2018braster llawn\u2019. Dylech chi fwyta protein fel cig, pysgod, llaeth, caws, \u2018tofu\u2019, wyau, ffa a chnau. Rhowch gynnig ar gyfoethogi eich bwydydd \u2013 mae\u2019r fideo isod yn dangos sut i wneud hynny. Yfwch ddiodydd ar o\u0302l y pryd bwyd er mwyn osgoi llenwi\u2019ch stumog cyn bwyta."}, {"text_idx": "#000024", "text": "Er mwyn cael syniadau llysieuol, pescataraidd a fegan i gyfoethogi eich deiet, gallwch chi gyfnewid llaeth, caws, menyn, cig a physgod am ddewisiadau eraill. Er enghraifft:"}, {"text_idx": "#000027", "text": "Gallwch ddefnyddio\u2019r cyngor ar y dudalen hon wrth gynllunio\u2019ch deiet os oes gennych Ddiabetes. Ceisiwch fwyta llai o jam/siwgr a me\u0302l a dewis hufen neu gaws a menyn yn lle hynny i ychwanegu maeth at eich bwyd os oes angen."}, {"text_idx": "#000032", "text": "Peidiwch a\u0302 chynnwys alcohol wrth fesur eich hylif dyddiol. Peidiwch chwaith ag yfed gormod o smw\u0302ddis a sudd ffrwythau, sy\u2019n gallu bod yn ddrwg i\u2019r dannedd ac er mwyn rheoli Diabetes."}, {"text_idx": "#000034", "text": "Mae llawer o wybodaeth a phrofiadau personol yn cael eu rhannu drwy\u2019r cyfryngau cymdeithasol, sydd wedi arwain at amrywiaeth o \u2018argymhellion\u2019 deiet sy\u2019n honni eu bod yn curo neu gael gwared a\u0302 chanser. Mae llawer o\u2019r deietau hyn yn gallu eich cyfyngu a dim llawer o dystiolaeth wyddonol yn eu cefnogi. Mae hyn yn golygu nad oes digon o astudiaethau wedi\u2019u gwneud i ddangos eu bod yn gweithio."}, {"text_idx": "#000035", "text": "Mae dod o hyd i wybodaeth gywir yn gallu bod yn ddryslyd; os oes gennych chi unrhyw gwestiynau am ddeiet amgen ar gyfer canser, dylech chi ofyn i\u2019ch ti\u0302m gofal iechyd neu ddeietegydd."}]